**Auctorolvasás: Plautus**

**BTLA833OMA**

**2025/26. tanév I. szemeszter**

A latin szakképzés gerincét alkotó auctorolvasás alapja a latin nyelvű irodalmi szövegek pontos, szabatos fordítása, amelynek értelemszerűen a nyelvi megértésen túl a textus irodalmi, esztétikai, művelődéstörténeti, történeti, vallástörténeti, mitológiai, stilisztikai, metrikai – és számos más – vonatkozásainak lehető legmélyebb ismeretén kell alapulnia. A feldolgozás során alapvető jelentőségű annak tudatosítása, hogy az olvasott szöveg mindig egy megkomponált egész része, maga a mű a szerző életművének és egy még tágabb kulturális kontextusnak az eleme; ez utóbbi magában foglalja az utóéletet is, amire a kurzus lehetőség szerint ugyancsak kitér.

A szöveg feldolgozása során fejlődik a hallgatók esztétikai-művészeti tudatossága. Nyitottabbá válnak, képesek lesznek arra, hogy egyes műalkotásokat mélyebben megértsenek, önállóan feldolgozzanak.

Fejlődik az irodalmi művek befogadására való készségük a szövegek grammatikai és stilisztikai elemzésén keresztül, valamint a szövegek értelmezése révén nyitottabbá válnak más kultúrák iránt. Érzékenyebbé válnak az emberi értékek megértésére és elfogadására. A tantárgy hozzájárul a méltányosság iránti fogékonyság kialakulásához, a közösségi érdek jobb belátásához, elősegíti az európai, benne a magyar hagyományok mélyebb megértését.

**Tematika**

A római komédia előzményei, kapcsolata a görög újkomédiával. Plautus költészete, eredetisége, jelentősége.

Plautus *Miles gloriosus* című komédiájának (1437 sor) teljes körű feldolgozása, elemzése.

**Tankönyv:**

Plautus: Miles gloriosus. A szöveget gondozta, a bevezetést és a jegyzeteket írta Tegyey Imre. Budapest 1969 (Auctores Latini VIII.)

**Kötelező szakirodalom:**

*Adamik Tamás*: Római irodalom az archaikus korban. Pécs 1993, 117-132.

*M. von Albrecht*: A római irodalom története I. Budapest 2003, 125-155.

*Horváth István Károly:* A római birodalom színházi élete. in: Staud G. – Székely Gy. (szerk): A színház világtörténete I. Budapest 1986, 73-93.

**Ajánlott olvasmány:**

*Szilágyi János György*: Plautus és magyar fordítása. In: Devecseri Gábor (ford.): Titus Maccius Plautus vígjátékai II. kötet. Budapest 1977, 551–576.

*Dér Katalin:* Plautus világa. Budapest 1989

Kotte, A.: Színháztörténet. Jelenségek és diskurzusok. Budapest 2013, 31–74.

Titus Maccius Plautus Hét komédia. Budapest 2023

**Feladat**:

A szöveg hétről hétre történő feldolgozásán túl egy 15-20 perces referátum készítése idegen nyelvű szakirodalom alapján.

**Gyakorlati jegy:**

Az órai munka, a zárthelyi dolgozatok és a referátum alapján.